**Kansas City Chiefs mot Los Angeles Rams 2018** var en amerikansk fotballkamp i National Football League (NFL) mellom bortelaget Kansas City Chiefs og Los Angeles Rams den 19. november 2018. Det var en *Monday Night Football*-kamp som ble dekket av ESPN. Rams vant kampen 54–51, og med den kombinerte poengtotalen på 105 (forsvarene scoret 21 poeng) var den høyest scorende *Monday Night Football*-kampen noensinne, og den tredje høyest scorende kampen i ligaens historie og den første kampen i ligaens historie hvor begge lagene scoret 50 poeng. Ledelsen endret hender seks ganger i kampen, hvorav fire kom i fjerde kvarter. De to lagene hadde også kombinert 1 001 yards i kampen, som umiddelbart ble beskrevet som en «Instant Classic» og ses på som en av de beste kampene noensinne.

Bakgrunn
--------

Chiefs og Rams var delstatsrivaler da sistnevnte spilte ut av St. Louis mellom 1995 og 2015. I løpet av perioden hadde Kansas City vunnet alle de seks gangene lagene møttes i seriespillet. Dette var den første gangen de møttes i seriespillet etter at Rams flyttet tilbake til Los Angeles.

Både Chiefs og Rams var 9–1 i sesongen før kampen. Chiefs' eneste nederlag var mot New England Patriots og Rams' eneste tap kom mot New Orleans Saints. Lagene hadde de to høyest scorende angrepene i ligaen før kampen.

Kampen skulle originalt være en del av NFL International Series og spilles i Estadio Azteca i Mexico by, hvor ligaen hadde avholdt kamper de to siste sesongene. Underlaget viste seg derimot å være i for dårlig stand etter tungt nedbør tidligere i sesongen kombinert med en periode med hyppige arrangementer, inkludert en konsert med Shakira, en fotballkamp med Cruz Azul og et arrangement i regi av det politiske partiet Morena. Da banen ble inspisert begynte bilder av banens tilstand å sirkulere på sosiale medier. Uten muligheter for å fikse banen før kampen valgte NFL å flytte kampen til Los Angeles, noe de annonserte bare seks dager før avspark. Chiefs' CEO Clark Hunt sa «[The move is] 100 percent [about] player safety...», da NFL kom under press fra spillere som uttrykte at de vurderte å stå over kampen snarere enn å risikere skader.

Ifølge ligaens regler må det utvalgte hjemmelaget (i dette tilfellet Rams) sørge for at hjemmestadionet står tilgjengelig dersom nødvendig. Rams gikk tidlig til verks med å sikre fasiliteter, personale og ordne logistikken for kampen, da Rams opprinnelig ikke skulle spille i Coliseum igjen på en hel måned. Kanselleringen av kampen i Mexico by var en skuffelse for NFL og lokale tjenestepersoner, og især for tilhengere av begge lagene som på det punktet hadde brukt store pengesummer på reise, opphold og billetter. Billetter som ble kjøpt gjennom lagene ble tilbakebetalt, og flere flyselskaper tilbød medlemspoeng for tilhengere som allerede hadde kjøpt billetter.

I tillegg til utfordringer relatert til å arrangere selve kampen hadde storbyområdet Los Angeles nylig blitt preget av en masseskyting i Thousand Oaks i California den 7. november, da 12 personer ble skutt i en restaurant, og en omfattende skogbrann som brøt ut dagen derpå. Brannen førte til at Rams måtte evakuere og flytte lagets kontorer til Agoura Hills, og treningsfasilitetene til Cal Lutheran University i Thousand Oaks. Brannen fortsatte i nesten to uker, inkludert under selve kampen. Flere av Rams' ansatte ble personlig påvirket av brannen; noen ble evakuert fra sine hjem og nærliggende hoteller flere ganger. Rams dekket alle nødsutgifter for klubbens ansatte under krisen.

Håndklær med logoen «LATogether» ble delt ut til tilskuere
Rams' spillere og trenere hadde allerede reist til Colorado Springs i Colorado for å forberede seg for høydeforskjellen i Mexico. Etter at kampen ble flyttet til Los Angeles valgte de å forbli i Colorado på grunn av skogbrannen som konstant truet både hus og treningsfasiliteter. Rams' eier Stan Kroenke sikret også et fly som hentet spillernes familiemdelmmer til Broadmoor Resort i Colorado Springs.

Stadion var fullstappet mandag 19. november da de to lagene gjorde seg klare for den første *Monday Night Football*-kampen i Coliseum siden 1985, og Rams' første *MNF*-kamp der siden 1979. Rams delte ut over 3 000 billetter til ansatte i nødetatene og personer som var påvirket av masseskytingen og skogbrannen, og håndklær med teksten «LATogether» ble delt ut til tilskuerne. Ventura County Sheriffs Honor Guard presenterte flagget mens medlemmer av koret fra Cal Lutheran University fremførte nasjonalsangen. Karen og Jordan Helus, kone og sønn til Ventura County Sheriff Sgt. Ron Helus, som ble drept i masseskytingen, tente fakkelen i stadionet like før avspark, og lokale borgermestere deltok i myntkastet.

Kampreferat
-----------

### Første kvarter

Rams tok imot avsparket og satte sammen et drive på 75 yards over syv plays, hvor quarterback Jared Goff fant wide receiver Robert Woods i målsonen for en 7-yard touchdownpasning før kicker Greg Zuerlein bommet på ekstrapoenget. Etter en punt fra Chiefs Hadde Rams et drive på ti plays over 83 yards som endte med en 4-yard touchdownpasning fra Goff til wide receiver Josh Reynolds som (etter et vellykket ekstrapoeng fra Zuerlein) økte ledelsen til 13–0 for Los Angeles. Chiefs svarte kjapt på sitt neste drive hvor running back Kareem Hunt hadde et løp på 27 yards og quarterback Patrick Mahomes fullførte tre strake pasninger for 48 yards, hvor sistnevnte gikk 25 yards til wide receiver Tyreek Hill for en touchdown. Rams, som tjente på ni straffer mot Chiefs i første kvarter, startet fra egen 16-yard linje og avsluttet først kvarter på en tredje down før mål på Kansas Citys 5-yard linje.

### Andre kvarter

Etter en mislykket pasning scoret Zuerlein på et 23-yard field goal som økte Rams' ledelse til 16–7. Deretter ledet Mahomes og Hunt Chiefs til Rams' 1-yard linje, men på tredje down ble Hunt taklet av strong safety John Johnson (safety)John Johnson for et tap på 1 yard, og Chiefs måtte ta til takke med et 21-yard field goal av Harrison Butker. På Rams' neste drive ble Goff sacked to ganger, den adnre gangen av defensive end Allen Bailey som rev ballen ut av Goffs hender og selv sikret den på Rams' 21-yard linje. Chiefs scoret kjapt med en 21-yard pasning fra Mahomes til Hunt, og med Butkers ekstrapoeng tok Chiefs ledelsen 17–16. Rams klarte ikke å få noe ut av sitt neste drive, men punter Johnny Hekkers 55-yard punt førte gav Chiefs ballen innenfor egen 10-yard linje. Chiefs flyttet ballen til egen 22-yard linje. Etter 2-minutterspausen på en andre down med åtte yards igjen ble Mahomes sacked av Rams' defensive tackle Aaron Donald. Mahomes mistet ballen, som ble plukket opp av linebacker Samson Ebukam og løpt inn for en touchdown og en 23–17 ledelse for Rams. Mahomes svarte med å fullføre seks av syv pasninger på et 69-yard drive som ble avsluttet med en 8-yard touchdownpasning til wide receiver Chris Conley med 20 sekunder igjen av kvarteret. Butker bommet derimot på ekstrapoenget, og stillingen var dermed uavgjort, 23–23. På kvarterets siste play valgte Goff å knele med ballen og la tiden gå ut.

### Tredje kvarter

Chiefs startet tredje kvarter med ballen og hadde et drive som gikk til Rams' 25-yard linje, hvor Donald igjen hadde en sack på Mahomes som igjen ledet til en fumble. Defensive end John Franklin-Myers plukket opp ballen på Kansas Citys 46-yard linje. Herfra fullførte Jared Goff fire pasninger som ledet Rams til Chiefs' 7-yard linje. På tredje down før mål klarte han ikke å finne en åpen mottaker, og endte opp med å selv løpe ballen inn for en touchdown for en 30–23 ledelse. Chiefs utlignet til uavgjort på neste drive, hvor Mahomes kastet en pasning til Travis Kelce som løp for 33 yards og gav dem en første down før mål. To plays senere var det igjen en pasning mellom Mahomes og KElce som sikret en 4-yard touchdown. Rams slo tilbake, med to pasninger for 19 og 13 yards fra Goff til running back Todd Gurley. Los Angeles hadde et drive til Kansas Citys 15-yard linje hvor Zuerlein scoret sitt andre field goal, denne gangen fra 33-yards, for en 33–30 ledelse. Etter en touchback ble et kort pasningsforsøk fra Mahomes intercepted av Ebukam, som returnerte ballen 25 yards for en touchdown og gav Rams en 10-poengs ledelse, 40–30.

### Fjerde kvarter

Etter punts fra begge lag tok Chiefs styringen i kampen etter en dyp pasning fra Mahomes til Hill for en 73-yard touchdown. På Rams' neste drive ble Goff sacked av linebacker Justin Houston, som også rev ballen ut av Goffs hender. Allen Bailey, som tidligere hadde fått Goff til å miste ballen og plukket den opp, snappet opp ballen før den traff bakken og returnerte den to yards for en touchdown som gav Kansas City en 44–40 ledelse. Rams svarte med pasninger på 27 og 36 yards fra Goff til henholdsvis Josh Reynolds og Robert Woods, som endte i en 7-yard touchdownpasning til tight end Gerald Everett og en 47–44 ledelse. Begge lagene gikk tre og ut på sine neste drives før Mahomes ledet et drive på 65 yards over seks plays som endte i en 10-yard touchdown for Conley med 2:47 igjen av kampen, Mahomes' sjette touchdownpasning i kampen (en tangering av lagrekorden). Det tok derimot kun seks plays før Rams tok tilbake ledelsen, med en dyp pasning fra Goff til Everett langs høyre sidelinje. Everett slo Chiefs' safety Daniel Sorensen, tok imot pasningen på Chiefs' 15-yard linje, og løp ned sidelinjen for en 40-yard touchdownpasning og en 54–51 ledelse. Med kun 1:44 igjen av kampen ledet Mahomes Chiefs til midtbanen, men et dypt pasningsforsk ble intercepted av Rams' cornerback Marcus Peters, i sin første kamp mot sitt gamle lag. L.A. var ute etter å hale ut tiden til kampen var over, men en straffe for tjuvstart mot tackle Andrew Whitworth førte til at Rams måtte punte. Hekker sparket ballen 68 yards inn i CHiefs' målsone. Tyreek Hill returnerte puntet 14 yards til Kansas Citys 12-yard linje med under ett minutt igjen av kampen. Mahomes traff KElce og Conley med korte pasninger, men med høyt trykk fra forsvaret ble Mahomes' siste dype pasningsforsøk intercepted av Rams safety Lamarcus Joyner, og Los Angeles kunne knele med ballen frem til kampen ble blåst av.

### Box score

Kansas City Chiefs at Los Angeles Rams – Kampreferat

|  | 1 | 2 | 3 | 4 | Totalt |
| --- | --- | --- | --- | --- | --- |
| Chiefs | 7 | 16 | 7 | 21 | **51** |
| **Rams** | 13 | 10 | 17 | 14 | **54** |

*i Los Angeles Memorial Coliseum, Los Angeles, California*

* **Dato**: 19. november
* **Starttidspunkt**: 19:15 CST/17:15 PST
* **Vær**: 65 °F (18 °C) og skyet
* **Publikum**: 77 002
* **Dommer**: Clete Blakeman
* **Fjernsynskommentatorer (ESPN)**: Joe Tessitore, Jason Witten, Booger McFarland og Lisa Salters
* Oppsummering, Game Book



| Kampinformasjon |
| --- |
| 

|  |  |
| --- | --- |
| 
**Første kvarter**
* LAR - Robert Woods 7-yard pasning fra Jared Goff (mislykket spark), 12:00. *Rams 6–0. **Drive: 6 plays, 75 yards, 3:00.***
* LAR - Josh Reynolds 4-yard pasning fra Jared Goff (Greg Zuerlein spark), 5:35. *Rams 13–0. **Drive: 10 plays, 83 yards, 4:21.***
* KC - Tyreek Hill 25-yard pasning fra Patrick Mahomes (Harrison Butker spark), 3:25. *Rams 13–7. **Drive: 4 plays, 75 yards, 2:10.***

**Andre kvarter**
* LAR - Greg Zuerlein 23-yard field goal, 14:54. *Rams 16–7. **Drive: 9 plays, 79 yards, 3:31.***
* KC - Harrison Butker 21-yard field goal, 8:04. *Rams 16–10. **Drive: 11 plays, 73 yards, 6:50.***
* KC - Kareem Hunt 21-yard pasning fra Patrick Mahomes (Harrison Butker spark), 6:28. *Chiefs 17–16. **Drive: 1 play, 21 yards, 0:09.***
* LAR - Samson Ebukam 11-yard fumble return (Greg Zuerlein spark), 1:50. *Rams 23–17.*
* KC - Chris Conley 8-yard pasning fra Patrick Mahomes (mislykket spark), 0:21. *Uavgjort 23–23. **Drive: 7 plays, 69 yards, 1:37.***

**Tredje kvarter**
* LAR - Jared Goff 7-yard løp (Greg Zuerlein spark), 10:52. *Rams 30–23. **Drive: 8 plays, 46 yards, 2:35.***
* KC - Travis Kelce 4-yard pasning fra Patrick Mahomes (Harrison Butker spark), 7:09. *Uavgjort 30–30. **Drive: 8 plays, 64 yards, 3:43.***
* LAR - Greg Zuerlein 33-yard field goal, 2:24. *Rams 33–30. **Drive: 9 plays, 50 yards, 4:45.***
* LAR - Samson Ebukam 25-yard interception return (Greg Zuerlein spark), 2:14. *Rams 40–30.*

**Fjerde kvarter**
* KC - Tyreek Hill 73-yard pasning fra Patrick Mahomes (Harrison Butker spark), 12:04. *Rams 40–37. **Drive: 3 plays, 91 yards, 1:28.***
* KC - Allen Bailey 2-yard fumble return (Harrison Butker spark), 11:07. *Chiefs 44–40.*
* LAR - Gerald Everett 7-yard pasning fra Jared Goff (Greg Zuerlein spark), 9:38. *Rams 47–44. **Drive: 6 plays, 75 yards, 1:29.***
* KC - Chris Conley 10-yard pasning fra Patrick Mahomes (Harrison Butker spark), 2:47. *Chiefs 51–47. **Drive: 8 plays, 65 yards, 3:46.***
* LAR - Gerald Everett 40-yard pasning fra Jared Goff (Greg Zuerlein spark), 1:49. *Rams 54–51. **Drive: 6 plays, 75 yards, 0:58.***

 | 
**Beste passere**
* KC – Patrick Mahomes – 33/46, 478 yards, 6 TD, 3 INT
* LAR – Jared Goff – 31/49, 413 yards, 4 TD

**Beste på løp**
* KC – Kareem Hunt – 14 løp, 70 yards
* LAR – Todd Gurley – 12 løp, 55 yards

**Beste mottakere**
* KC – Tyreek Hill – 10 mottakelser, 215 yards, 2 TD
* LAR – Brandin Cooks – 8 mottakelser, 107 yards, 0 TD

 |

 |

Ettervirkninger og arv
----------------------

Rams vant tre av lagets fem gjenværende kamper og avsluttet sesongen 13–3, best i NFC West og godt nok for andre seed i NFC. Rams slo Dallas Cowboys 30–22 i divisjonsrunden og hadde deretter en kontroversiell seier over New Orleans Saints i NFC Championship Game, 26–23 på overtid, som tok dem til Supe rBowl LIII. I tittelkampen tapte Rams 13–3 mot New England Patriots.

Chiefs vant også tre av sine fem gjenværende kamper for et sesongresultat på 12–4, divisjonstittelen i AFC West og første seed i AFC. ETter en seier over Indianapolis Colts i divisjonsrunden tapte Chiefs mot Patriots, 37–31 på overtid, i AFC Championship Game. Quarterback Patrick Mahomes ble utpekt til NFL Most Valuable Player 2018.

Med 105 poeng kombinert var kampen den høyestscorende i *Monday Night Footballs* historie, som tidligere var en 48–47 seier for Green Bay Packers over Washington Redskins i 1983. Det var også den tredje høyeste kombinerte poengsummen i NFLs historie, bak en 72–41 (113 poeng) seier for Washington Redskins over New York Giants i 1966 og en 58–48 (106 poeng) seier for Cincinnati Bengals over Cleveland Browns i 2004.

ESPNs dekning hadde en rating på 11,3, høyest for en *MNF*-kamp siden 2014, med et seertall på rundt syv millioner.

Rams' quarterback Jared Goff fullførte 31 av 49 pasninger for 413 yards. Det var hans tredje comeback i fjerde kvarter på fire uker, hans fjerde i sesongen, og femte noensinne. Wide receiver Brandin Cooks tok imot åtte pasninger for 107 yards og ledet laget i begge kategoriene. Wide receiver Josh Reynolds (80 yards, 1 TD) og tight end Tyler Higbee (63 yards) hadde begge seks mottakelser, mens wide receiver Robert Woods tok imot fire pasninger for 72 yards og en TD. Tight end Gerald Everett hadde 49 yards fra tre mottakelser, hvorav to gikk inn for touchdowns i fjerde kvarter inkludert det som endte opp med å være den kampvinnende scoringen. Rams running back Todd Gurley hadde 12 løp for 55 yards, og nådde 1 000 yards på løp i en sesong for tredje gang i sin 4-årige karriere. Gurley (som også hadde tre mottakelser for 39 yards) hadde sin første kamp uten en touchdown, som satte en stopper for det som ville vært en lagrekord med 13 kamper med touchdowns på rad, noe som også var delt rekord i ligaen med John Riggins, George Rogers og Jerry Rice. På forsvarssiden ble linebacker Samson Ebukam utnevnt NFC Defensive Player of the Week etter å ha scoret touchdowns på en interception og en fumble, i tillegg til tre taklinger og en sack. Aaron Donald hadde to sacks og forårsaket to fumbles og John Johnson ledet Rams med 11 taklinger.

For Chiefs satte Mahomes en personlig rekord med 478 pasnings yards, med 33 fullførte pasninger fra 46 forsøk, nest flest yards i en kamp i lagets historie. Mahomes kastet også for seks touchdownpasninger for andre gang i 2018 (og tangerte lagrekorden han allerede delte med Hall of Famer Len Dawson), men hadde tre interceptions og to fumbles. Wide receiver Tyreek Hill hadde den nest beste kampen i sin karriere med 10 mottakelser for 215 yards og to touchdowns. Tight end Travis Kelce tok også imot ti pasninger for 127 yards og en touchdown og wide receiver Chris Conley tok imot syv pasninger for 72 yards og to touchdowns. Running back Kareem Hunt hadde 14 løp for 70 yards og tok imot tre pasninger for 41 yards og en touchdown. På forsvaret ledet cornerback Ron Parker laget med åtte taklinger, mens linebacker Anthony Hitchens, cornerback Steven Nelson og defensive tackle Chris Jones hadde seks taklinger hver. Jones ledet Chiefs med to sacks.

Under ESPY-utdelingen 2019 ble kampen utpekt til «Best Game», og Mahomes og Goff tok imot prisen på vegne av sine lag. Kampen ble også utnevnt til det beste øyeblikket i idrett i Los Angeles i 2018 av Los Angeles Sports Council.

Kampen ble rangert som #33 på NFL Networks «100 Greatest Games». Det var den nest høyest rangerte seriekampen, kun bak kampen mellom Chicago Bears og Miami Dolphins i 1985 (også under *Monday Night Footbal*), som var rangert som #29.

Rekorder
--------

### NFL

* Høyestscorende *Monday Night*-kamp (105 poeng)
* Første og eneste kamp hvor begge lag scoret over 50 poeng
* Tredje høyestscorende kamp i ligaens historie

### Chiefs

* Flest poeng i et nederlag (51)

#### Patrick Mahomes

* Flest touchdownpasninger i en *Monday Night*-kamp (6)
* Flest pasningsyards i en kamp av en spiller (478)

#### Tyreek Hill

* Nest flest yards i en kamp (215)

Kampstartere
------------

| Kansas City | Posisjon | Los Angeles |
| --- | --- | --- |
| Angrep |
| Demetrius Harris | TE | Tyler Higbee |
| Eric Fisher | LT | Andrew Whitworth |
| Cameron Erving | LG | Rodger Saffold |
| Austin Reiter | C | John Sullivan |
| Andrew Wylie | RG | Austin Blythe |
| Mitchell Schwartz | RT | Rob Havenstein |
| Tyreek Hill | WR | Josh Reynolds |
| Travis Kelce | TE | WR | Brandin Cooks |
| Patrick Mahomes | QB | Jared Goff |
| Sammy Watkins | WR | Robert Woods |
| Kareem Hunt | RB | HB | Todd Gurley |
| Defense |
| Allen Bailey | LDE | DE | Michael Brockers |
| Chris Jones | RDE | NT | Ndamukong Suh |
| Orlando Scandrick | LCB | Marcus Peters |
| Steven Nelson | RCB | Troy Hill |
| Dee Ford | LOLB | DT | Aaron Donald |
| Anthony Hitchens | LILB | WILL | Dante Fowler |
| Dorian O'Daniel | RILB | ILB | Cory Littleton |
| Justin Houston | ROLB | ILB | Mark Barron |
| Kendall Fuller | NICKE | CB | Sam Shields |
| Eric Murray | S | SS | John Johnson |
| Ron Parker | S | FS | Lamarcus Joyner |
| Kilde: |

Dommere
-------

* **Referee**: Clete Blakeman (34)
* **Umpire**: Ramon George (128)
* **Down Judge**: Dana McKenzie (8)
* **Line Judge**: Rusty Baynes (59)
* **Field Judge**: Dale Shaw (104)
* **Side Judge**: Brad Freeman (88)
* **Back Judge**: Tony Steratore (112)
* **Replay Official**: Jim Lapetina (0)

Se også
-------

* Liste over høyestscorende kamper i National Football League
* No Punt Game

Referanser
----------

1. ↑  3K (19. november 2018). «LA Rams vs. KC Chiefs: Game time, TV schedule, online streaming, channel, more». *Turf Show Times* **(engelsk)**. SB Nation. Besøkt 14. juni 2021.
2. ↑  «Rams outlast Chiefs 54-51 in record Monday night showdown» **(engelsk)**. CBS Sports. 19. november 2018. Besøkt 14. juni 2021.
3. ↑  Maske, Mark (20. november 2018). «Rams-Chiefs was 'the new NFL' in its most spectacular form yet». *The Washington Post* **(engelsk)**. Besøkt 14. juni 2021.
4. 1 2  McMullen, Matt (20. november 2018). «Chiefs Fall to Rams, 54-51, on Monday Night Football». *Chiefs.com* **(engelsk)**. NFL Enterprises. Besøkt 14. juni 2021.
5. ↑  Dennis, Clarence (22. november 2018). «Seven Stats: Rams Beat Chiefs in Monday Night Thriller». *TheRams.com* **(engelsk)**. NFL Enterprises. Besøkt 14. juni 2021.
6. ↑  «Kansas City Chiefs vs. Los Angeles Rams Results». *The Football Database* **(engelsk)**. Besøkt 15. juni 2021.
7. ↑  «Chiefs-Rams game moved from Mexico City to L.A.». *NFL.com* **(engelsk)**. NFL Enterprises. 13. november 2018. Besøkt 15. juni 2021.
8. ↑  «NFL moves Chiefs-Rams from Mexico City to L.A.». *ESPN.com* **(engelsk)**. ESPN Internet Ventures. 13. november 2018. Besøkt 15. juni 2021.
9. ↑  Reyes, Lorenzo (13. november 2018). «NFL moves Chiefs-Rams game from Mexico City to Los Angeles due to poor field conditions» **(engelsk)**. USA TODAY. Besøkt 15. juni 2021.
10. ↑  Pryor, Brooke (14. november 2018). «Clark Hunt says reason for Chiefs-Rams relocation was '100 percent player safety'» **(engelsk)**. Besøkt 15. juni 2021.
11. ↑  Alper, Josh (13. november 2018). «Report: Some players "seriously considering" not playing in Mexico City». *Pro Football Talk* **(engelsk)**. NBC Sports. Besøkt 15. juni 2021.
12. ↑  Owens, Jason (15. november 2018). «'Colossal Shame,' anger in Mexico City over loss of NFL game». *Yahoo! Sports* **(engelsk)**. Besøkt 15. juni 2021.
13. ↑  Briggeman, Brent (13. november 2018). «Rams to stay in Colorado Springs despite NFL's decision not to play in Mexico City». *Colorado Springs Gazette* **(engelsk)**. Besøkt 15. juni 2021.
14. ↑  Thiry, Lindsey (21. november 2018). «Two weeks that could have knocked the Rams off track». *ESPN.com* **(engelsk)**. Besøkt 15. juni 2021.
15. ↑  Curley, Joe (20. november 2018). «Rams honor people affected by Borderline shooting, fires during emotional Monday night». *Ventura County Star* **(engelsk)**. Besøkt 15. juni 2021.
16. ↑  «Kansas City Chiefs at Los Angeles Rams - November 19th, 2018». *Pro-Football-Reference.com* **(engelsk)**. Besøkt 15. juni 2021.
17. ↑  DaSilva, Cameron (20. november 2018). «Watch: Aaron Donald forces 2 fumbles, 1 returned for TD». *Rams Wire* **(engelsk)**. USA Today. Besøkt 15. juni 2021.
18. ↑  DaSilva, Cameron (20. november 2018). «Watch: Samson Ebukam picks Patrick Mahomes, runs over QB for 2nd TD». *Rams Wire* **(engelsk)**. USA Today. Besøkt 15. juni 2021.
19. ↑  «Mahomes 5 turnovers loom large in Chiefs loss to Rams» **(engelsk)**. USA Today. 20. november 2018. Besøkt 16. juni 2021.
20. ↑  Schwab, Frank (20. november 2018). «Chiefs-Rams instant classic does huge ratings for 'Monday Night Football'» **(engelsk)**. Yahoo Sports. Besøkt 16. juni 2021.
21. ↑  Joey The Jerk (11. juli 2019). «Los Angeles Rams, Kansas City Chiefs win ESPY award for best game». *Turf Show Times* **(engelsk)**. SB Nation. Besøkt 16. juni 2021.
22. ↑  Mitchell, Houston (29. mars 2019). «Morning Briefing: Rams-Chiefs named top L.A. sports moment of 2018». *Los Angeles Times* **(engelsk)**. Besøkt 16. juni 2021.
23. ↑  «NFL-100 Greatest Games No. 33 - Chiefs-Rams takes MNF by storm in 2018». *NFL.com* **(engelsk)**. 27. september 2019. Besøkt 16. juni 2021.
24. ↑  Peck, Joshua (20. november 2018). «Rams 54-51 Chiefs: The records incredible NFL clash broke in Los Angeles». *Express.co.uk* **(engelsk)**. Besøkt 16. juni 2021.
25. ↑  Cancian, Dan (20. november 2018). «Patrick Mahomes breaks more NFL records as Chiefs lose classic against Rams». *Newsweek.com* **(engelsk)**. Besøkt 16. juni 2021.
26. ↑  «National Football League Game Summary» (PDF). *NFL.com* **(engelsk)**. Arkivert fra originalen (PDF) 24. mai 2021. Besøkt 16. juni 2021.

Eksterne lenker
---------------

* Høydepunkter (via NFLs offisielle kanal på YouTube)
* Full kamp (via NFLs offisielle kanal på YouTube)

| * v
* d
* r
Kansas City Chiefs |
| --- |
| 
* Stiftet i 1960
* Tidligere kjent som **Dallas Texans** (1960–1962)
* Basert m/ hovedkvarter i **Kansas City**, **Missouri**

 |
| Laget | 
* Lag
* Historie
* Sesonger
* Spillere
* Draft picks i første runde
* Hovedtrenere
* Rekorder
* Startende quarterbacks

 |
| Stadioner | 
* Cotton Bowl
* Municipal Stadium
* **Arrowhead Stadium**

 |
| Personale | 
* Eier: Hunt-familien
* Styreleder & CEO: Clark Hunt
* President: Mark Donovan
* General Manager: Brett Veach
* Hovedtrener: Andy Reid
* Offensive Coordinator: Matt Nagy
* Defensive Coordinator: Steve Spagnuolo
* Special Teams Coach: Dave Toub

 |
| Kultur | 
* Chiefs' navnekontrovers
* Lamar Hunt
* H. Roe Bartle
* George Toma
* Warpaint
* K.C. Wolf
* Cheerleaders
* Tomahawk chop
* *Quarterback*

 |
| Lore | 
* Kamp mot Los Angeles Rams i 2018
* Jet Chip Wasp
* 13 sekunder

 |
| Rivaler | 
* Denver Broncos
* Las Vegas Raiders
* Los Angeles Chargers
* St. Louis Cardinals og St. Louis Rams

 |
| Wildcard-sesonger (10) | 
* 1968
* 1969
* 1986
* 1990
* 1991
* 1992
* 1994
* 2006
* 2013
* 2015

 |
| Divisjonstitler (15) | 
* 1962
* 1966
* 1971
* 1993
* 1995
* 1997
* 2003
* 2010
* 2016
* 2017
* 2018
* 2019
* 2020
* 2021
* 2022

 |
| Conference-titler (3) | 
* 2019
* 2020
* 2022

 |
| Ligatitler (5) | 
* 1962
* 1966
* 1969 (IV)
* 2019 (LIV)
* 2022 (LVII)

 |
| Pensjonerte numre | 
* 3
* 16
* 18
* 28
* 33
* 36
* 58
* 63
* 78
* 86

 |
| Media | 
* TV:
	+ KCTV
	+ WDAF-TV
	+ KSHB-TV
* Radio:
	+ WDAF-FM
* Personligheter:
	+ Dave Armstrong
	+ Len Dawson
	+ Kendall Gammon
	+ Bob Gretz
	+ Art Hains
	+ Bill Grigsby
	+ Kevin Harlan
	+ Mitch Holthus
	+ Roger Twibell

 |
| Liga | 
* Liga: National Football League (1970–nå)
* Conference: American Football Conference
* Divisjon: AFC West

 |
| Tidligere ligaer | 
* Liga: American Football League (1960–1969)

 |

| * v
* d
* r
Los Angeles Rams |
| --- |
| 
* Stiftet i 1936
* Spilte i **Cleveland** (1936–1945) og **St. Louis** (1995–2015)
* Basert i **Inglewood, California**
* Hovedkvarter i **Agoura Hills, California**

 |
| Lag | 
* Lag
* Historie (i Cleveland
* i St. Louis)
* Sesonger
* Spillere
* Hovedtrenere
* Draft picks i første runde
* Startende quarterbacks
* Statistikker
* Priser

 |
| Stadioner | 
* Cleveland Stadium
* League Park
* Shaw Stadium
* Los Angeles Memorial Coliseum
* Anaheim Stadium
* Busch Memorial Stadium
* The Dome at America's Center
* **SoFi Stadium**

 |
| Kultur | 
* Dan Reeves
* Carroll Rosenbloom
* Stan Kroenke
* Rampage
* Cheerleadere
* *Triple Threat*
* *Crazylegs*
* *Heaven Can Wait*
* Melonheads
* Mob Squad
* John Ramsey
* «Win»
* Big A Sign
* *American Underdog*

 |
| Lore | 
* Fearsome Foursome
* The Greatest Show on Turf
* The Tackle
* Mob Squad
* Bull Elephant backfield
* Kampen mot Kansas City Chiefs i 2018
* NOLA No-call

 |
| Rivaler | 
* Arizona Cardinals
* Dallas Cowboys
* Minnesota Vikings
* New Orleans Saints
* San Francisco 49ers
* Seattle Seahawks

 |
| Pensjonerte numre | 
* 7
* 28
* 29
* 74
* 75
* 78
* 80
* 85

 |
| Media | 
* Kringkastere
* KCBS-FM
* Radionettverk
* D'Marco Farr
* Dick Enberg

 |
| Wildcards (9) | 
* 1980
* 1983
* 1984
* 1986
* 1988
* 1989
* 2000
* 2004
* 2020

 |
| Divisjonstitler (18) | 
* 1945
* 1949
* 1967
* 1969
* 1973
* 1974
* 1975
* 1976
* 1977
* 1978
* 1979
* 1985
* 1999
* 2001
* 2003
* 2017
* 2018
* 2021

 |
| Conference-titler (8) | 
* 1950
* 1951
* 1955
* 1979
* 1999
* 2001
* 2018
* 2021

 |
| Ligamesterskap (4) | 
* 1945
* 1951
* 1999 (XXXIV)
* 2021 (LVI)

 |
| Liga | 
* Liga: National Football League (1937–nå)
* Conference: National Football Conference
* Divisjon: NFC West

 |
| Tidligere liga | 
* Liga: American Football League (1936)

 |

| * v
* d
* r
*ESPN Monday Night Football* |
| --- |
| Relaterte programmer | 
* *ESPN Sunday Night Football* (1987–2005)
* *Monday Night Football* (2006–nå)
* *NFL Draft*
* *NFL on ABC Sports*
* *Football Sunday on ESPN Radio*

|  |  |
| --- | --- |
| Studioprogrammer | 
* *The Blitz*
* *Monday Night Countdown*
* *NFL Matchup*
* *NFL Primetime*
* *Sunday NFL Countdown*
* *NFL Live*
* *NFL Insiders*

 |
| Andre fotballprogrammer | 
* *Arena Football League on ESPN*
* *CFL on TSN*
* *ESPN College Football*
* *USFL on ESPN*

 |

 |
| Relaterte artikler | 
* *Monday Night Football*s historie
* NFL på TV

 |
| Kommentatorer | 
* Joe Buck – *Hovedkommentator*
* Troy Aikman – *Ekspertkommentator*
* Lisa Salters – *Sidelinjereporter*
* John Parry – *Regelekspert*
* Eli Manning og Peyton Manning – *Manningcast*

|  |  |
| --- | --- |
| Tidligere kommentatorer | 
* Gerald Austin
* Bonnie Bernstein
* Mike Ditka
* Brian Griese
* Jon Gruden
* Ron Jaworski
* Suzy Kolber
* Tony Kornheiser
* Steve Levy
* Sean McDonough
* Booger McFarland
* Louis Riddick
* Michele Tafoya
* Joe Tessitore
* Joe Theismann
* Mike Tirico
* Jeff Triplette
* Dick Vermeil
* Jason Witten
* Steve Young

 |

* Jason Witten

 |
| Minneverdige øyeblikk fra ESPN-sendinger | 
* Doubleheaderen Saints–Giants/Cowboys–Redskins i 2005
* Comebacket i Bears–Cardinals 2006
* Fail Mary
* Chiefs–Rams 2018
* *Manningcast*
* Damar Hamlins kollaps

|  |  |
| --- | --- |
| *Sunday Night Football*-perioden | 
* American Bowl (1990-2005)
* Fútbol Americano

 |
| Pro Bowls på ESPN | 
* 1988
* 1989
* 1990
* 1991
* 1992
* 1993
* 1994
* 2004
* 2005
* 2006
* 2010
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024

 |

 |
| Musikk | 
* Edd Kalehoff
* Johnny Pearson
* Hank Williams Jr.

 |
| Rivaler | 
* Rivaliseringen mellom Broncos–Raiders
* Rivaliseringen mellom Commanders–Cowboys

 |
| Resultater | 
* ABC
	+ 1970–1989
	+ 1990–2009
	+ 2015–nå
* ESPN
	+ 1987–2005
	+ 2006–2009
	+ 2010–nå

 |

| * v
* d
* r
NFL-sesongen i 2018 |
| --- |
| 

| AFC | East | North | South | West | East | North | South | West | NFC |
| --- | --- | --- | --- | --- | --- | --- | --- | --- | --- |
| Buffalo | Baltimore | Houston | Denver | Dallas | Chicago | Atlanta | Arizona |
| Miami | Cincinnati | Indianapolis | Kansas City | NY Giants | Detroit | Carolina | *LA Rams* |
| **New England** | Cleveland | Jacksonville | LA Chargers | Philadelphia | Green Bay | New Orleans | San Francisco |
| NY Jets | Pittsburgh | Tennessee | Oakland | Washington | Minnesota | Tampa Bay | Seattle |

 |
| 
* Draft
* Sluttspillet
* NFL Honors
* Pro Bowl
* Super Bowl LIII

 |